xml version="1.0" encoding="UTF-8"?


Επίσημη Εφημερίδα C 174A/2013


| | | |
| --- | --- | --- |
| | | ISSN 1977-0901 doi:10.3000/19770901.CA2013.174.gre |
| Επίσημη Εφημερίδα της Ευρωπαϊκής Ένωσης | | C 174A |
| European flag | | |
| Έκδοση στην ελληνική γλώσσα | Ανακοινώσεις και Πληροφορίες | 56ό έτος 20 Ιουνίου 2013 |

---

| | | |
| --- | --- | --- |
| Ανακοίνωση αριθ | Περιεχόμενα | Σελίδα |
| | V   Γνωστοποιήσεις | |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ | |
| | Ευρωπαϊκή Υπηρεσία Επιλογής Προσωπικού (EPSO) | |
| 2013/C 174A/01 | [Προκήρυξη γενικού διαγωνισμού — EPSO/AD/255/13 — Μεταφραστές κροατικής γλώσσας (HR)](http://publications.europa.eu/resource/uriserv/OJ.CA.2013.174.01.0001.01.ELL.xhtml) | [1](#CA2013174EL.01000101.doc) |
| | | |

ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΤΩΝ ΕΠΙΣΗΜΩΝ ΕΦΗΜΕΡΙΔΩΝ C A ΔΙΑΓΩΝΙΣΜΟΙ

Κατωτέρω παρατίθεται πίνακας των τευχών της Επίσημης Εφημερίδας C A που δημοσιεύθηκαν το τρέχον έτος.

Εκτός αντίθετης ένδειξης, οι Επίσημες Εφημερίδες δημοσιεύονται σε όλες τις κοινοτικές γλώσσες.

| | |
| --- | --- |
| 5 | |
| 27 | (RO) |
| 29 | |
| 33 | |
| 34 | |
| 36 | (DA) |
| 41 | (BG) |
| 43 | (EN) |
| 49 | (ET) |
| 50 | (HU) |
| 51 | (SL) |
| 54 | (DE/EN/FR) |
| 58 | (EN/GA) |
| 75 | |
| 81 | |
| 82 | |
| 88 | BG |
| 89 | CS |
| 94 | |
| 104 | |
| 109 | |
| 111 | |
| 112 | (DE/EN/FR) |
| 117 | (ET) |
| 118 | |
| 120 | |
| 131 | |
| 143 | |
| 160 | (DE/EN/FR) |
| 162 | |
| 166 | |
| 167 | |
| 168 | |
| 172 | |
| 173 | |
| 174 | |

| | |
| --- | --- |
| EL | |

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Υπηρεσία Επιλογής Προσωπικού (EPSO)

| | | | |
| --- | --- | --- | --- |
| 20.6.2013 | EL | Επίσημη Εφημερίδα της Ευρωπαϊκής Ένωσης | CA 174/1 |

---

ΠΡΟΚΉΡΥΞΗ ΓΕΝΙΚΟΫ ΔΙΑΓΩΝΙΣΜΟΫ

EPSO/AD/255/13 — ΜΕΤΑΦΡΑΣΤΈΣ ΚΡΟΑΤΙΚΉΣ ΓΛΏΣΣΑΣ (HR)

(2013/C 174 A/01)

Η Ευρωπαϊκή Υπηρεσία Επιλογής Προσωπικού (EPSO) διοργανώνει γενικό διαγωνισμό με εξετάσεις για την κατάρτιση εφεδρικού πίνακα προσλήψεων μεταφραστών[(1)](#ntr1-CA2013174EL.01000101-E0001) (AD 5).

Ο διαγωνισμός αυτός έχει ως αντικείμενο την κατάρτιση εφεδρικών πινάκων για την πλήρωση κενών θέσεων στα θεσμικά όργανα της Ευρωπαϊκής Ένωσης.

Πριν υποβάλετε αίτηση υποψηφιότητας, πρέπει να διαβάσετε προσεκτικά τον οδηγό για τους υποψηφίους γενικών διαγωνισμών που έχει [δημοσιευθεί στην Επίσημη Εφημερίδα C 270 A της 7ης Σεπτεμβρίου 2012](http://publications.europa.eu/resource/oj/JOC_2012_270_A_TOC) και να συμβουλευτείτε τον δικτυακό τόπο της EPSO.

Ο εν λόγω οδηγός, που αποτελεί αναπόσπαστο μέρος της προκήρυξης του διαγωνισμού, θα σας βοηθήσει να κατανοήσετε τους κανόνες σχετικά με τις διαδικασίες και τις λεπτομέρειες εγγραφής.

ΠΙΝΑΚΑΣ ΠΕΡΙΕΧΟΜΕΝΩΝ

| | |
| --- | --- |
| I. | ΓΕΝΙΚΟ ΠΛΑΙΣΙΟ |

| | |
| --- | --- |
| II. | ΦΥΣΗ ΤΩΝ ΚΑΘΗΚΟΝΤΩΝ |

| | |
| --- | --- |
| III. | ΟΡΟΙ ΣΥΜΜΕΤΟΧΗΣ ΣΤΟΝ ΔΙΑΓΩΝΙΣΜΟ |

| | |
| --- | --- |
| IV. | ΠΡΟΚΑΤΑΡΚΤΙΚΕΣ ΔΟΚΙΜΑΣΙΕΣ ΣΥΜΜΕΤΟΧΗΣ ΣΤΟΝ ΔΙΑΓΩΝΙΣΜΟ |

| | |
| --- | --- |
| V. | ΕΞΕΤΑΣΕΙΣ ΜΕΤΑΦΡΑΣΗΣ |

| | |
| --- | --- |
| VI. | ΚΕΝΤΡΟ ΑΞΙΟΛΟΓΗΣΗΣ |

| | |
| --- | --- |
| VII. | ΕΦΕΔΡΙΚΟΙ ΠΙΝΑΚΕΣ ΠΡΟΣΛΗΨΕΩΝ |

| | |
| --- | --- |
| VIII. | ΤΡΟΠΟΣ ΥΠΟΒΟΛΗΣ ΥΠΟΨΗΦΙΟΤΗΤΑΣ |

I.   ΓΕΝΙΚΟ ΠΛΑΙΣΙΟ

| | | | | |
| --- | --- | --- | --- | --- |
| | | | | --- | --- | | 1. | Αριθμός επιτυχόντων | | Επιλογή 1 | Επιλογή 2 |
| 46 | 32 |
| Οι επιτυχόντες που περιλαμβάνονται στους εν λόγω πίνακες θα προσληφθούν στις Βρυξέλλες και στο Λουξεμβούργο. | |
| | | | | --- | --- | | 2. | Παρατηρήσεις | | Ο παρών διαγωνισμός περιλαμβάνει δύο επιλογές. Μπορείτε να εγγραφείτε σε μία μόνο επιλογή. Η επιλογή της προτίμησής σας πρέπει να γίνει κατά την ηλεκτρονική εγγραφή και δεν είναι δυνατόν να τροποποιηθεί μετά την επιβεβαίωση και την επικύρωση της αίτησης υποψηφιότητάς σας με ηλεκτρονικό μέσο. Ο παρών διαγωνισμός προορίζεται για υποψηφίους με άριστη γνώση[(2)](#ntr2-CA2013174EL.01000101-E0002), τόσο στον γραπτό όσο και στον προφορικό λόγο, της κροατικής γλώσσας (επίπεδο μητρικής γλώσσας ή ισοδύναμο επίπεδο) και εξαιρετική γνώση της πρώτης και της δεύτερης γλώσσας πρωτοτύπου. Εάν δεν διαθέτετε το εν λόγω επίπεδο, σας συνιστούμε να μην εγγραφείτε. Οι υποψήφιοι οφείλουν να γνωρίζουν ότι ο παρών διαγωνισμός πραγματοποιείται ενόψει της προσχώρησης της Κροατίας με κύριο σκοπό να διασφαλισθεί μια ελάχιστη είσοδος υπαλλήλων από τη χώρα αυτή στις υπηρεσίες των οργάνων της Ευρωπαϊκής Ένωσης. Τούτο αποτελεί προϋπόθεση καίριας σημασίας για την τήρηση της αρχής της διοικητικής συνέχειας, η οποία κατοχυρώνεται στις έννομες τάξεις της Ένωσης, και για την εύρυθμη λειτουργία των οργάνων της Ένωσης. Αποσκοπεί στην κατά το δυνατόν ταχύτερη εφαρμογή των προπαρασκευαστικών μέτρων προς αυτόν τον σκοπό, με την επιφύλαξη της διαδικασίας κύρωσης της Συνθήκης Προσχώρησης και των κανονισμών που είναι αναγκαίοι για την αποτελεσματική εφαρμογή της. Η ισχύς του πίνακα επιτυχόντων εξαρτάται επομένως από την κύρωση της Συνθήκης Προσχώρησης από όλα τα κράτη μέλη. Εάν η Συνθήκη αυτή δεν κυρωθεί ή εάν οι εν λόγω κανονισμοί δεν τεθούν σε ισχύ, οι υποψήφιοι οφείλουν να γνωρίζουν ότι η διαδικασία επιλογής μπορεί να περατωθεί ανά πάσα στιγμή και ότι, εάν η διαδικασία έχει ήδη ολοκληρωθεί, οι υποψήφιοι που θα έχουν περιληφθεί στον κατάλογο επιτυχόντων δεν θα μπορούν να αντλήσουν κανένα δικαίωμα εκ του γεγονότος αυτού. | |

II.   ΦΥΣΗ ΤΩΝ ΚΑΘΗΚΟΝΤΩΝ

Ο εισαγωγικός βαθμός της σταδιοδρομίας των διοικητικών υπαλλήλων —γλωσσομαθών ή άλλων— στα ευρωπαϊκά θεσμικά όργανα είναι ο βαθμός AD 5.

Ο κύριος ρόλος του γλωσσομαθούς υπαλλήλου διοίκησης (μεταφραστή) είναι η συμβολή στην εκπλήρωση της αποστολής του θεσμικού οργάνου ή του οργανισμού για το οποίο εργάζεται, με την υψηλού επιπέδου μετάφραση εγγράφων εντός των τασσόμενων προθεσμιών και την παροχή γλωσσικών συμβουλών.

Στα καθήκοντα του γλωσσομαθούς υπαλλήλου διοίκησης (μεταφραστή) περιλαμβάνονται η μετάφραση, η αναθεώρηση και οι έρευνες ορολογίας από δύο τουλάχιστον ξένες γλώσσες στην κύρια γλώσσα. Τα θέματα, που είναι συχνά πολύπλοκα και κυρίως πολιτικής, νομικής, οικονομικής, δημοσιονομικής, επιστημονικής και τεχνικής φύσεως, καλύπτουν όλους τους τομείς δραστηριότητας της Ευρωπαϊκής Ένωσης. Τα καθήκοντα αυτά απαιτούν την εντατική χρήση των εργαλείων πληροφορικής και μηχανοργάνωσης γραφείου που συνδέονται συγκεκριμένα με την εργασία.

III.   ΟΡΟΙ ΣΥΜΜΕΤΟΧΗΣ ΣΤΟΝ ΔΙΑΓΩΝΙΣΜΟ

Κατά την ημερομηνία λήξης της προθεσμίας ηλεκτρονικής εγγραφής, οι υποψήφιοι πρέπει να πληρούν όλους τους ακόλουθους γενικούς και ειδικούς όρους:

| | | | |
| --- | --- | --- | --- |
| | | | | --- | --- | | 1. | Γενικοί όροι | | |
| | | | | --- | --- | | α) | Να είναι υπήκοοι κράτους μέλους της Ευρωπαϊκής Ένωσης ή, δυνάμει του άρθρου 28 στοιχείο α) του κανονισμού υπηρεσιακής κατάστασης, της Κροατίας, υπό ένταξη χώρα. | | | | | --- | --- | | β) | Να απολαύουν των πολιτικών τους δικαιωμάτων. | | | | | --- | --- | | γ) | Να έχουν τακτοποιηθεί στρατολογικά, σύμφωνα με την εφαρμοζόμενη νομοθεσία περί στρατολογίας. | | | | | --- | --- | | δ) | Να διαθέτουν τα εχέγγυα ήθους που απαιτούνται για την άσκηση των προβλεπόμενων καθηκόντων. | | |
| | | | | --- | --- | | 2. | Ειδικοί όροι | | |
| 2.1. | Τίτλος σπουδών Επίπεδο εκπαίδευσης που αντιστοιχεί σε πλήρη κύκλο σπουδών τριτοβάθμιας εκπαίδευσης διάρκειας τουλάχιστον τριών ετών, πιστοποιημένων από δίπλωμα. |
| 2.2. | Επαγγελματική πείρα Δεν απαιτείται καμία επαγγελματική πείρα. |
| 2.3. | Γλωσσικές γνώσεις |
| ΕΠΙΛΟΓΗ 1 | |
| Γλώσσα 1 | | | | | --- | --- | | — | κύρια γλώσσα άριστη γνώση της κροατικής γλώσσας | |
| Γλώσσα 2 | | | | | | | --- | --- | --- | --- | | — | πρώτη γλώσσα πρωτοτύπου εξαιρετική γνώση μίας από τις ακόλουθες γλώσσες: | | | | --- | --- | | — | αγγλική (EN), γαλλική (FR) και γερμανική (DE) | | |
| Γλώσσα 3 | | | | | | | --- | --- | --- | --- | | — | δεύτερη γλώσσα πρωτοτύπου (υποχρεωτικά διαφορετική από τη γλώσσα 2) εξαιρετική γνώση μίας από τις ακόλουθες γλώσσες: | | | | --- | --- | | — | αγγλική (EN), γαλλική (FR) και γερμανική (DE) | | |
| ΕΠΙΛΟΓΗ 2 | |
| Γλώσσα 1 | | | | | --- | --- | | — | κύρια γλώσσα άριστη γνώση της κροατικής γλώσσας | |
| Γλώσσα 2 | | | | | | | --- | --- | --- | --- | | — | πρώτη γλώσσα πρωτοτύπου εξαιρετική γνώση μίας από τις ακόλουθες γλώσσες: | | | | --- | --- | | — | αγγλική (EN), γαλλική (FR) και γερμανική (DE) | | |
| Γλώσσα 3 | | | | | --- | --- | | — | δεύτερη γλώσσα πρωτοτύπου, υποχρεωτικά διαφορετική από την αγγλική, τη γαλλική ή τη γερμανική γλώσσα εξαιρετική γνώση μίας από τις άλλες επίσημες γλώσσες της Ευρωπαϊκής Ένωσης | Σύμφωνα με την απόφαση του Δικαστηρίου της Ευρωπαϊκής Ένωσης (τμήμα μείζονος συνθέσεως) στην υπόθεση C-566/10 P, Ιταλική Δημοκρατία κατά Επιτροπής, τα θεσμικά όργανα της Ένωσης υποχρεούνται να αναφέρουν τους λόγους για τους οποίους η επιλογή της δεύτερης γλώσσας στον παρόντα διαγωνισμό περιορίζεται σε μικρό αριθμό επίσημων γλωσσών της Ένωσης. Επομένως, οι υποψήφιοι ενημερώνονται ότι οι δυνατότητες επιλογής δεύτερης γλώσσας στον παρόντα διαγωνισμό έχουν καθοριστεί βάσει του συμφέροντος της υπηρεσίας το οποίο υπαγορεύει ότι οι νεοπροσλαμβανόμενοι πρέπει να μπορούν να αναλάβουν καθήκοντα αμέσως και να είναι ικανοί να επικοινωνούν αποτελεσματικά στην καθημερινή τους εργασία. Σε διαφορετική περίπτωση, θα εμποδιζόταν σοβαρά η αποτελεσματική λειτουργία των θεσμικών οργάνων. Βάσει μακράς πρακτικής των θεσμικών οργάνων της Ένωσης όσον αφορά τις γλώσσες που χρησιμοποιούνται για την εσωτερική επικοινωνία, και με γνώμονα τις ανάγκες των υπηρεσιών από πλευράς εξωτερικής επικοινωνίας και χειρισμού υποθέσεων, η αγγλική, η γαλλική και η γερμανική γλώσσα εξακολουθούν να είναι οι ευρύτερα χρησιμοποιούμενες. Εξάλλου, η αγγλική, η γαλλική και η γερμανική γλώσσα είναι με μεγάλη διαφορά οι δεύτερες γλώσσες που επιλέγουν οι περισσότεροι υποψήφιοι σε διαγωνισμούς, όταν έχουν τη δυνατότητα επιλογής της δεύτερης γλώσσας τους. Αυτό επιβεβαιώνει τα τρέχοντα εκπαιδευτικά και επαγγελματικά πρότυπα, σύμφωνα με τα οποία οι υποψήφιοι για θέσεις εργασίας της Ευρωπαϊκής Ένωσης μπορούν να θεωρούνται καλοί γνώστες τουλάχιστον μίας από τις γλώσσες αυτές. Κατά συνέπεια, κατά την εξισορρόπηση του συμφέροντος της υπηρεσίας με τις ανάγκες και τις ικανότητες των υποψηφίων, και λαμβανομένου υπόψη του συγκεκριμένου πεδίου του παρόντος διαγωνισμού, δικαιολογείται η διοργάνωση εξετάσεων στις προαναφερθείσες τρεις γλώσσες, ώστε να εξασφαλιστεί ότι, ανεξάρτητα από την πρώτη επίσημη γλώσσα τους, όλοι οι υποψήφιοι γνωρίζουν τουλάχιστον μία από τις εν λόγω τρεις επίσημες γλώσσες σε επίπεδο γλώσσας εργασίας. Εξάλλου, βάσει της αρχής της ίσης μεταχείρισης, κάθε υποψήφιος, ακόμη και αν έχει μία από τις τρεις αυτές γλώσσες ως πρώτη επίσημη γλώσσα, οφείλει να περάσει την εξέταση αυτή στη δεύτερη γλώσσα του, την οποία πρέπει να επιλέξει από τις εν λόγω τρεις γλώσσες. Η αξιολόγηση συγκεκριμένων δεξιοτήτων με τον τρόπο αυτό επιτρέπει στα θεσμικά όργανα της Ένωσης να εκτιμήσουν την ικανότητα των υποψηφίων να καταστούν άμεσα λειτουργικοί σε ένα περιβάλλον που ομοιάζει πολύ με εκείνο στο οποίο θα κληθούν να εργαστούν. Οι διατάξεις αυτές δεν θίγουν την εκ των υστέρων εκμάθηση τρίτης γλώσσας εργασίας σύμφωνα με το άρθρο 45 παράγραφος 2 του κανονισμού υπηρεσιακής κατάστασης. |

IV.   ΠΡΟΚΑΤΑΡΚΤΙΚΕΣ ΔΟΚΙΜΑΣΙΕΣ ΣΥΜΜΕΤΟΧΗΣ ΣΤΟΝ ΔΙΑΓΩΝΙΣΜΟ

Οι προκαταρκτικές δοκιμασίες πραγματοποιούνται με τη χρήση υπολογιστή και διοργανώνονται από την EPSO. Η εξεταστική επιτροπή καθορίζει το επίπεδο δυσκολίας των δοκιμασιών και εγκρίνει το περιεχόμενό τους βάσει προτάσεων που υποβάλλονται από την EPSO.

| | | | | | | | | |
| --- | --- | --- | --- | --- | --- | --- | --- | --- |
| | | | | --- | --- | | 1. | Πρόσκληση | | Θα κληθείτε να συμμετάσχετε στις προκαταρκτικές δοκιμασίες αν έχετε επικυρώσει εγκαίρως την υποψηφιότητά σας (βλ. τίτλο VIII). Προσοχή: | | | | --- | --- | | 1. | Επικυρώνοντας την υποψηφιότητά σας, δηλώνετε ότι πληροίτε τους γενικούς και ειδικούς όρους του τίτλου ΙΙΙ. | | | | | --- | --- | | 2. | Για να συμμετάσχετε στις δοκιμασίες, θα κληθείτε να κάνετε κράτηση ημερομηνίας. Η κράτηση αυτή πρέπει να γίνει οπωσδήποτε εντός της προθεσμίας που θα σας κοινοποιηθεί μέσω της ατομικής σας μερίδας EPSO. | | |
| | | | | --- | --- | | 2. | Φύση και βαθμολόγηση των δοκιμασιών | | Σειρά δοκιμασιών με ερωτήσεις πολλαπλής επιλογής, για την αξιολόγηση των γενικών ικανοτήτων και δεξιοτήτων των υποψηφίων όσον αφορά: | |
| Δοκιμασία α) | την κατανόηση κειμένου | βαθμολόγηση: 0 έως 20 μονάδες |
| Δοκιμασία β) | την ευχέρεια σε αριθμητικούς υπολογισμούς | βαθμολόγηση: 0 έως 10 μονάδες βάση: 4 μονάδες |
| Δοκιμασία γ) | την κατανόηση αφηρημένων εννοιών | βαθμολόγηση: 0 έως 10 μονάδες |
| | | βάση για το σύνολο των δοκιμασιών α) και γ): 15 μονάδες |
| Δοκιμασία δ) | τη γλωσσική κατανόηση | βαθμολόγηση: 0 έως 10 μονάδες βάση: 5 μονάδες |
| Δοκιμασία ε) | τη γλωσσική κατανόηση | βαθμολόγηση: 0 έως 10 μονάδες βάση: 5 μονάδες |
| | | | | --- | --- | | 3. | Γλώσσα των δοκιμασιών | | Γλώσσα 2: δοκιμασίες α), β) και γ) Γλώσσα 1: δοκιμασία δ) Γλώσσα 3: δοκιμασία ε) | |

V.   ΕΞΕΤΑΣΕΙΣ ΜΕΤΑΦΡΑΣΗΣ[(3)](#ntr3-CA2013174EL.01000101-E0003)

| | | | | | | | | | |
| --- | --- | --- | --- | --- | --- | --- | --- | --- | --- |
| | | | | --- | --- | | 1. | Πρόσκληση στις δοκιμασίες | | Θα υποβληθείτε σε αξιολόγηση των ειδικών δεξιοτήτων σας στο πλαίσιο εξετάσεων μετάφρασης | | | | --- | --- | | — | εφόσον έχετε λάβει τη βάση σε όλες τις προκαταρκτικές δοκιμασίες, | | | | | --- | --- | | — | εφόσον[(4)](#ntr4-CA2013174EL.01000101-E0004) έχετε λάβει έναν από τους υψηλότερους βαθμούς για το σύνολο των προκαταρκτικών δοκιμασιών α), γ), δ) και ε), και | | | | | --- | --- | | — | εφόσον, στο τέλος της εξέτασης που πραγματοποιείται σύμφωνα με τις δηλώσεις σας κατά την ηλεκτρονική εγγραφή[(5)](#ntr5-CA2013174EL.01000101-E0005), πληρούνται οι γενικοί και ειδικοί όροι του τίτλου ΙΙΙ. | Η αποτυχία στην προκαταρκτική δοκιμασία β) συνεπάγεται αποκλεισμό, αλλά οι βαθμοί της εν λόγω δοκιμασίας δεν θα συνυπολογιστούν μαζί με τους βαθμούς των άλλων δοκιμασιών για την επιλογή των υποψηφίων που θα κληθούν στις εξετάσεις μετάφρασης. Ο αριθμός των υποψηφίων που καλούνται στις εξετάσεις μετάφρασης αντιστοιχεί, ανά επιλογή, περίπου στο τριπλάσιο του αριθμού των επιτυχόντων που αναφέρεται στην παρούσα προκήρυξη του διαγωνισμού και θα δημοσιευθεί στον δικτυακό τόπο της EPSO (http://blogs.ec.europa.eu/eu-careers.info/). Οι εξετάσεις μετάφρασης θα διοργανωθούν σε εξεταστικά κέντρα στα κράτη μέλη και στην Κροατία. |
| | | | | --- | --- | | 2. | Φύση και βαθμολόγηση των δοκιμασιών | | | | | | --- | --- | | α) | μια εξέταση μετάφρασης από τη γλώσσα 2 στη γλώσσα 1 (με λεξικό) | | | | | --- | --- | | β) | μια εξέταση μετάφρασης από τη γλώσσα 3 στη γλώσσα 1 (με λεξικό) | Κάθε εξέταση μετάφρασης βαθμολογείται από 0 έως 80 μονάδες βάση ανά εξέταση: 40 μονάδες Εάν ο υποψήφιος δεν λάβει τη βάση στην εξέταση α), η εξέταση β) δεν θα διορθωθεί. |

VI.   ΚΕΝΤΡΟ ΑΞΙΟΛΟΓΗΣΗΣ

| | | | | | | |
| --- | --- | --- | --- | --- | --- | --- |
| | | | | --- | --- | | 1. | Πρόσκληση | | Θα κληθείτε στο κέντρο αξιολόγησης, καταρχήν στις Βρυξέλλες για μία ημέρα, εφόσον έχετε λάβει τη βάση και έναν από τους υψηλότερους βαθμούς στις εξετάσεις μετάφρασης. Οι μονάδες που λαμβάνονται στις εξετάσεις αυτές προστίθενται στις μονάδες που λαμβάνονται στις δοκιμασίες του κέντρου αξιολόγησης. Ο αριθμός των υποψηφίων που καλούνται στο κέντρο αξιολόγησης, αντιστοιχεί, ανά επιλογή, περίπου στο διπλάσιο του αριθμού των επιτυχόντων που αναφέρεται στην παρούσα προκήρυξη διαγωνισμού και θα δημοσιευθεί στον δικτυακό τόπο της EPSO (http://blogs.ec.europa.eu/eu-careers.info/). | | | |
| | | | | --- | --- | | 2. | Κέντρο αξιολόγησης | | Το κέντρο αξιολόγησης στοχεύει στην αξιολόγηση των γενικών δεξιοτήτων[(6)](#ntr6-CA2013174EL.01000101-E0006) σας, στην πρώτη σας γλώσσα πρωτοτύπου (γλώσσα 2) — αγγλική (EN), γαλλική (FR) ή γερμανική (DE) γλώσσα, με τα ακόλουθα μέσα: | | | | --- | --- | | γ) | δομημένη συνέντευξη | | | | | --- | --- | | δ) | ομαδική άσκηση | | | | | --- | --- | | ε) | προφορική παρουσίαση | | | | |
| Κάθε γενική δεξιότητα θα εξετάζεται σύμφωνα με τα ακόλουθα: | | | | |
| | | Δομημένη συνέντευξη | Ομαδική άσκηση | Προφορική παρουσίαση |
| Ανάλυση και επίλυση προβλημάτων | | | x | x |
| Επικοινωνία | | x | | x |
| Ποιοτική και αποτελεσματική εργασία | | x | | x |
| Εκμάθηση και ανάπτυξη | | x | x | |
| Καθορισμός προτεραιοτήτων και οργάνωση | | | x | x |
| Προσαρμοστικότητα | | x | | x |
| Ομαδική εργασία | | x | x | |
| Ηγετικές ικανότητες | | x | x | |
| | | | | --- | --- | | 3. | Βαθμολόγηση | | 0 έως 80 μονάδες για το σύνολο των γενικών δεξιοτήτων (10 μονάδες για κάθε δεξιότητα) βάση: 40 μονάδες για το σύνολο των 8 γενικών δεξιοτήτων | | | |
| | | | | --- | --- | | 4. | Στάθμιση | | Ο συνολικός βαθμός που βασίζεται στο σύνολο των εξετάσεων μετάφρασης (ειδικές δεξιότητες) και των δοκιμασιών του κέντρου αξιολόγησης (γενικές δεξιότητες) υπολογίζεται ως εξής: Ειδικές δεξιότητες: εξετάσεις α) και β): 65 % του συνολικού βαθμού Γενικές δεξιότητες: δοκιμασίες γ), δ) και ε): 35 % του συνολικού βαθμού | | | |

VII.   ΕΦΕΔΡΙΚΟΙ ΠΙΝΑΚΕΣ ΠΡΟΣΛΗΨΕΩΝ

| | | | | | | | |
| --- | --- | --- | --- | --- | --- | --- | --- |
| | | | | --- | --- | | 1. | Εγγραφή στους εφεδρικούς πίνακες προσλήψεων | | Η εξεταστική επιτροπή εγγράφει το όνομά σας στον εφεδρικό πίνακα προσλήψεων | | | | --- | --- | | — | αν είστε μεταξύ των υποψηφίων[(7)](#ntr7-CA2013174EL.01000101-E0007) που έλαβαν τη βάση και έναν από τους υψηλότερους βαθμούς για το σύνολο των εξετάσεων μετάφρασης και των δοκιμασιών στο κέντρο αξιολόγησης | | | | | --- | --- | | — | και αν, βάσει των δικαιολογητικών, πληροίτε όλους τους όρους συμμετοχής. | Η επαλήθευση πραγματοποιείται, κατά φθίνουσα αξιολογική σειρά, μέχρι να καλυφθεί το όριο του αριθμού υποψηφίων που μπορούν να εγγραφούν στον εφεδρικό πίνακα προσλήψεων και πληρούν πράγματι όλους τους όρους συμμετοχής. Τα δικαιολογητικά εκείνων των υποψηφίων που δεν καλύπτουν το προαναφερθέν όριο δεν θα εξεταστούν. Αν από αυτήν την επαλήθευση προκύψει ότι οι δηλώσεις[(8)](#ntr8-CA2013174EL.01000101-E0008) των υποψηφίων στην ηλεκτρονική αίτηση υποψηφιότητας που υπέβαλαν δεν αντιστοιχούν στα σχετικά δικαιολογητικά, οι συγκεκριμένοι υποψήφιοι θα αποκλεισθούν από τον διαγωνισμό. |
| | | | | --- | --- | | 2. | Κατάταξη | | Οι πίνακες καταρτίζονται ανά επιλογή και με αλφαβητική σειρά. |

VIII.   ΤΡΟΠΟΣ ΥΠΟΒΟΛΗΣ ΥΠΟΨΗΦΙΟΤΗΤΑΣ

| | | | |
| --- | --- | --- | --- |
| | | | | --- | --- | | 1. | Ηλεκτρονική εγγραφή | | Οφείλετε να εγγραφείτε ηλεκτρονικά, ακολουθώντας τη διαδικασία που αναφέρεται στον δικτυακό τόπο της EPSO, και ιδίως στις οδηγίες εγγραφής. Προθεσμία (συμπεριλαμβανομένης της επικύρωσης): 23 Ιουλίου 2013 στις 12 το μεσημέρι, ώρα Βρυξελλών |
| | | | | --- | --- | | 2. | Φάκελος υποψηφιότητας | | Αν συγκαταλέγεσθε στους υποψηφίους που έγιναν δεκτοί στο κέντρο αξιολόγησης, θα πρέπει να προσκομίσετε [(9)](#ntr9-CA2013174EL.01000101-E0009) πλήρη φάκελο της υποψηφιότητάς σας (ηλεκτρονική αίτηση υποψηφιότητας υπογεγραμμένη, καθώς και δικαιολογητικά), κατά την προσέλευσή σας στο κέντρο αξιολόγησης. Λεπτομέρειες της διαδικασίας: βλ. σημείο 6.1 του οδηγού για τους υποψηφίους γενικών διαγωνισμών. |

---

[(1)](#ntc1-CA2013174EL.01000101-E0001)  Κάθε αναφορά στην παρούσα προκήρυξη διαγωνισμού σε πρόσωπο γένους αρσενικού νοείται ως εξίσου υποδηλώνουσα πρόσωπο γένους θηλυκού.

[(2)](#ntc2-CA2013174EL.01000101-E0002)  Βλ. κοινό ευρωπαϊκό πλαίσιο αναφοράς για τις γλώσσες (CECR) — (http://europass.cedefop.europa.eu/europass/home/hornav/Downloads/CEF/LanguageSelfAssessmentGrid.csp) — απαιτούμενο ελάχιστο επίπεδο γνώσεων για την άσκηση καθηκόντων μεταφραστή: γλώσσα 1 = C2, γλώσσα 2 = C1, γλώσσα 3 = C1.

[(3)](#ntc3-CA2013174EL.01000101-E0003)  Το περιεχόμενο αυτών των εξετάσεων επικυρώνεται από την εξεταστική επιτροπή.

[(4)](#ntc4-CA2013174EL.01000101-E0004)  Σε περίπτωση ισοψηφίας περισσότερων υποψηφίων στην τελευταία θέση, θα κληθούν στις εξετάσεις μετάφρασης όλοι οι εν λόγω υποψήφιοι.

[(5)](#ntc5-CA2013174EL.01000101-E0005)  Αυτές οι πληροφορίες θα επαληθευθούν, βάσει των δικαιολογητικών, πριν από την κατάρτιση του εφεδρικού πίνακα προσλήψεων (βλ. τίτλο VIΙ, σημείο 1 και τίτλο VIIΙ, σημείο 2).

[(6)](#ntc6-CA2013174EL.01000101-E0006)  Ο ορισμός των δεξιοτήτων αυτών περιλαμβάνεται στο σημείο 1.2 του οδηγού για τους υποψηφίους των διαγωνισμών.

[(7)](#ntc7-CA2013174EL.01000101-E0007)  Στην περίπτωση που στην τελευταία θέση ισοβαθμήσουν περισσότεροι του ενός υποψήφιοι, όλοι οι εν λόγω υποψήφιοι θα εγγραφούν στον εφεδρικό πίνακα προσλήψεων.

[(8)](#ntc8-CA2013174EL.01000101-E0008)  Δηλώσεις που επαληθεύονται από την EPSO όσον αφορά τους γενικούς όρους και από την εξεταστική επιτροπή όσον αφορά τους ειδικούς όρους.

[(9)](#ntc9-CA2013174EL.01000101-E0009)  Η ημερομηνία που θα κληθείτε στο κέντρο αξιολόγησης θα σας ανακοινωθεί σε εύθετο χρόνο μέσω της ατομικής σας μερίδας EPSO.

---